Innhold
Innholdsliste 🔎︎

# Nummerering

Brukes til å angi nummereringsformatet og hierarkiet for kapittelnummerering i det gjeldende dokumentet.

For å bruke denne funksjonen …

Velg Verktøy → Kapittelnummerering → Nummerering

## Nivå

Klikk disposisjonsnivået du vil endre, og spesifiser deretter nummereringsalternativene for nivået. For å bruke nummereringsalternativene, bortsett fra avsnittsstilen , til alle nivåene, klikk "1-10".

## Nummerering

Spesifiser formateringen for det valgte disposisjonsnivået.

### Avsnittsstil

Velg avsnittsstilen du vil tilordne til det valgte disposisjonsnivået. Hvis du klikker "Ingen", er det valgte disposisjonsnivået ikke definert.

### Tall

Velg nummereringsskjemaet du vil bruke på det valgte disposisjonsnivået.

Valg | Beskrivelse
--- | ---
1, 2, 3, ... | Arabiske tall
A, B, C, ... | Store bokstaver
a, b, c, ... | Små bokstaver
I, II, III, ... | Romertall (store bokstaver)
i, ii, iii, ... | Romertall (små bokstaver)
A,... AA,... AAA,... | Alfabetisk nummerering med identiske store bokstaver, der antallet bokstaver viser kapittelnivået. For eksempel vil det andre tallet på nivå tre være «BBB».
a,... aa,... aaa,... | Alfabetisk nummerering med identiske små bokstaver, der antallet bokstaver viser kapittelnivået. For eksempel vil det tredje tallet på nivå to være «cc».
Ingen | Det brukes ikke noe nummereringssymbol. Det er bare tegn eller symboler som angis i feltene under Skilletegn som vises i begynnelsen av den nummererte linjen.

### Tegnstil

Velg tegnstilen til nummereringstegnet.

### Vis undernivåer

Velg hvor mange nivåer for disposisjonsnummerering som skal tas med i kapittelnummereringen. Hvis du for eksempel velger «3» for å vise tre nivåer for kapittelnummerering, vil dette vises som 1.1.1

### Skilletegn Foran

Skriv inn teksten du vil vise foran kapittelnummeret. For eksempel kan du skrive inn «Kapittel » for å vise «Kapittel 1».

### Skilletegn Etter

Skriv inn teksten du vil vise bak kapittelnummeret. For eksempel kan du skrive inn et punktum (.) for å vise «1.».

### Start på

Velg tallet du vil starte kapittelnummereringa på nytt med.

Lignende emner

Posisjon

Kapittelnummerering