Innhold
Innholdsliste 🔎︎

# Lim inn utvalg

Sett inn innholdet av utklippstavlen i den gjeldende filen i et valgfritt format.

For å bruke denne funksjonen …

Velg Rediger - Lim inn spesial - Lim inn spesial .

CommandCtrl + Shift + V.

## Kilde

Viser kilden til utklippstavlens innhold.

## Utvalg

Velg et format for utklippstavleinnholdet du vil lime inn. Det tilgjengelige formatet avhenger av det kopierte eller utklippede kildeformatet.

Når du limer inn HTML-data i et tekstdokument, kan du velge "HTML-format" eller "HTML-format uten kommentarer". Det andre valget er standard; den limer inn alle HTML-data, men ingen kommentarer.

## Lim inn Utvalg

Denne dialogboksen vises i Calc hvis utklippstavlen inneholder regnearkceller.

## Forhåndsinnstillinger

Velg en av forhåndsinnstillingene for raskt å laste inn ofte brukte innstillinger for Lim inn Utvalg.

### Kun verdier

Limer bare celleinnhold inkludert tekst, tall og datoer.

### Verdier og formater

Limer inn celleinnhold og formater brukt på celler.

### Kun formater

Limer bare inn formater brukt på celler.

### Transponer alle

Limer inn alt celleinnhold med posisjonene transponert.

### Kjør umiddelbart

Merk av for dette alternativet for å laste inn forhåndsinnstillingen og bruke de umiddelbart. Når det ikke er avmerket, vil valg av en forhåndsinnstilling bare laste de tilsvarende alternativene i dialogen uten å lime inn noe.

Fjern merket for Kjør umiddelbart for å laste inn alternativene fra forhåndsinnstillingen og endre innstillingene i dialogboksen Lim inn spesial før du bruker dem ved å klikke OK.

## Utvalg

Velg et format for innholdet i utklippstavlen du vil lime inn.

### Lim inn alle

Limer inn alt celleinnhold, kommentarer, formater og objekter i gjeldende dokument.

### Tekst

Setter inn celler som inneholder tekst.

### Tall

Setter inn celler som inneholder tall.

### Dato og tid

Setter inn celler som inneholder dato- og klokkeslettverdier.

### Formler

Setter inn celler som inneholder formler.

### Kommentarer

Setter inn kommentarer som er knyttet til celler. Hvis du vil legge til kommentarene til det eksisterende celleinnholdet, velg "Legg til"-operasjonen.

### Formater

Setter inn celleformatattributter.

### Objekter

Setter inn objekter innenfor det valgte celleområdet. Disse kan være OLE-objekter, diagramobjekter eller tegneobjekter.

## Operasjoner

Velg operasjonen du vil bruke når du limer inn celler i arket.

### Ingen

Bruker ikke en operasjon når du setter inn celleområdet fra utklippstavlen. Innholdet på utklippstavlen vil erstatte eksisterende celleinnhold.

### Legg til

Legger til verdiene i utklippstavlecellene til verdiene i målcellene. Hvis utklippstavlen bare inneholder kommentarer, legger du kommentarene til målcellene.

### Trekke fra

Trekker verdiene i utklippstavlecellene fra verdiene i målcellene.

### Multipliser

Multipiserer verdiene i utklippstavlen med verdiene i målcellene.

### Divider

Deler verdiene i målcellene med verdiene i utklippstavlen.

## Alternativer

Angir innlimingsalternativene for innholdet i utklippstavlen.

### Hopp over tomme celler

Tomme celler fra utklippstavlen erstatter ikke målceller. Hvis du bruker dette alternativet sammen med "Multiplisere" eller "Divider"-operasjonen, brukes ikke operasjonen på målcellen til en tom celle i utklippstavlen.

Hvis du velger en matematisk operasjon og fjerner boksen Hopp over tomme celler, behandles tomme celler i utklippstavlen som null. For eksempel, hvis du bruker Multipliser-operasjonen, fylles målcellene med null.

### Transponer

Radene i området i utklippstavlen limes inn for å bli kolonner i utdataområdet. Kolonnene i området i utklippstavlen limes inn for å bli rader.

### Lenke

Setter inn celleområdet som en lenke, slik at endringer som gjøres i cellene i kildefilen oppdateres i målfilen. For å sikre at endringer som er gjort i tomme celler i kildefilen oppdateres i målfilen, sørg for at alternativet "Lim inn alle" også er valgt.

Du kan også koble ark i samme regneark. Når du kobler til andre filer, opprettes det automatisk en DDE-kobling. En DDE-kobling settes inn som en matriseformel og kan bare endres som en helhet.

## Skift celler

Angi skiftalternativene for målcellene når innholdet i utklippstavlen settes inn.

### Ikke skift

Innsatte celler erstatter målcellene.

### Ned

Målceller flyttes nedover når du setter inn celler fra utklippstavlen.

### Høyre

Målceller flyttes til høyre når du setter inn celler fra utklippstavlen.

Lignende emner

Lim inn uformatert tekst